**ΘΕΜΑ:** Ανάθεση Δασικής Μελέτης

Ημ/νία υποβολής ***11/06/2021***

**Ερώτηση**

ΠΑΛΑΙΟΤΕΡΑ ΥΠΗΡΧΕ Η ΔΥΝΑΤΟΤΗΤΑ ΑΠ΄ΕΥΘΕΙΑΣ ΑΝΑΘΕΣΗΣ ΔΑΣΙΚΗΣ ΜΕΛΕΤΗΣ ΜΕΧΡΙ ΤΟ ΟΡΙΟ ΤΟΥ 30% ΤΗΣ Α΄ ΤΑΞΗΣ ΠΤΥΧΙΟΥ ΜΕΛΕΤΩΝ ΚΑΤΗΓΟΡΙΑΣ 24 (ΔΗΛ. ΠΕΡΙΠΟΥ 3570 ΠΛΕΟΝ ΦΠΑ).

ΣΗΜΕΡΑ ΕΧΩ ΣΤΑ ΧΕΡΙΑ ΠΡΟΕΚΤΙΜΗΣΗ ΑΜΟΙΒΗΣ ΔΑΣΙΚΗΣ ΜΕΛΕΤΗΣ (ΔΙΑΧΕΙΡΙΣΤΙΚΗ ΔΑΣΟΥΣ) ΜΕ ΣΥΝΟΛΙΚΟ ΠΟΣΟ 2.025 € (συμπεριλαμβανομένου ΦΠΑ).

* ΕΠΕΙΔΗ Η ΜΕΛΕΤΗ ΠΡΕΠΕΙ ΝΑ ΣΥΝΤΑΧΘΕΙ ΤΟ ΣΥΝΤΟΜΟΤΕΡΟ, **ΜΠΟΡΕΙ Ο ΔΗΜΟΣ ΦΛΩΡΙΝΑΣ ΝΑ ΠΡΟΒΕΙ ΣΕ ΑΠ' ΕΥΘΕΙΑΣ ΑΝΑΘΕΣΗ ΣΕ ΙΔΙΩΤΗ ΔΑΣΟΛΟΓΟ ΜΕΛΕΤΗΤΗ, ΧΩΡΙΣ ΝΑ ΑΠΑΙΤΕΙΤΑΙ Η ΔΙΑΔΙΚΑΣΙΑ ΤΩΝ ΑΡΘΡΩΝ 116 & 118 ΤΟΥ 4412 ή ΤΗΣ ΗΛΕΚΤΡΟΝΙΚΗΣ ΚΛΗΡΩΣΗΣ?**

ΣΑΣ ΕΝΗΜΕΡΩΝΩ ΟΤΙ ΗΔΗ ΑΠΟ ΤΟ ΜΑΡΤΙΟ ΕΧΕΙ ΛΗΦΘΕΙ ΑΠΟΦΑΣΗ ΔΗΜΟΤΙΚΟΥ ΣΥΝΒΟΥΛΙΟΥ ΠΕΡΙ **ΑΔΥΝΑΜΙΑΣ ΣΥΝΤΑΞΗΣ ΔΑΣΙΚΩΝ ΜΕΛΕΤΩΝ ΑΠΟ ΤΗΝ ΥΠΗΡΕΣΙΑ ΜΟΥ**.

**Απάντηση :**

#### **Αδυναμία τεχνικής υπηρεσίας δήμου**

Αν η τεχνική υπηρεσία του δήμου αδυνατεί να συντάξει τη μελέτη, αδυναμία που βεβαιώνεται από τον **Προϊστάμενο** της, επιτρέπεται με **ειδικά αιτιολογημένη** απόφαση της Προϊσταμένης Αρχής, η ανάθεση εκπόνησης μελετών πάσης φύσης σε ιδιώτες μελετητές και ιδιωτικά γραφεία μελετών, σύμφωνα με τις διατάξεις του ν. 4412/2016. ([άρθρο 209 παρ.4α του Ν.3463/2006](https://4412.gr/blog/laws/%CE%B1%CF%81%CE%B8%CF%81%CE%BF-209-%CF%80%CF%81%CE%BF%CE%BC%CE%AE%CE%B8%CE%B5%CE%B9%CE%B5%CF%82-%CF%85%CF%80%CE%B7%CF%81%CE%B5%CF%83%CE%AF%CE%B5%CF%82-%CE%BC%CE%B5%CE%BB%CE%AD%CF%84%CE%B5%CF%82/), όπως αντικαταστάθηκε από το [άρθρο 95 του Ν.4674/2020](https://4412.gr/blog/laws/%CE%AC%CF%81%CE%B8%CF%81%CE%BF-95-%CF%83%CF%8D%CE%BD%CF%84%CE%B1%CE%BE%CE%B7-%CE%BA%CE%B1%CE%B9-%CE%B8%CE%B5%CF%8E%CF%81%CE%B7%CF%83%CE%B7-%CE%BC%CE%B5%CE%BB%CE%B5%CF%84%CF%8E%CE%BD-%CF%84%CF%89%CE%BD/))([ΥΠ.ΕΣ. εγκ.200/37260/16.06.2020](https://4412.gr/blog/laws/370752/))

**Απευθείας ανάθεσης για Μελέτες – Τεχν. επιστημ. Υπηρεσίες**

Σύμφωνα με το άρθρο 118 Ν. 4412/2016, όπως αντικαταστάθηκε με το άρθρο 50 Ν.4782/2021,ΦΕΚ Α` 36, έχει έναρξη ισχύος, (σύμφωνα με το άρθρο 142 παρ.3 του Ν.4782/2021) από την 1η.6.2021. Σύμφωνα με τα οριζόμενα στο εν λόγω, τροποποιημένο άρθρο

* Το όριο απευθείας ανάθεσης για Μελέτες – Τεχν. επιστημ. Υπηρεσίες – Προμήθειες ανέρχεται σε (εκτιμώμενη αξία της σύµβασης) σε 30.000 ευρώ
* Η εκτιμώμενη αξία της σύμβασης αποτελεί και το ανώτατο όριο της συμβατικής αμοιβής του αναδόχου
* ο δε ανάδοχος απαιτείται να διαθέτει τα αναγκαία προσόντα και την απαραίτητη εξειδίκευση
* **Καταργείται η διενέργεια ηλεκτρονικής κλήρωσης μέσω** **του ΚΗΣΚ** (Κεντρικού Ηλεκτρονικού Συστήματος Κληρώσεων) και πλέον **Αρμόδιο Όργανο διενέργειας απευθείας ανάθεσης είναι :**
* *Η* *απευθείας ανάθεση έργων, μέχρι 60.000,00 € χωρίς ΦΠΑ διενεργείται από τις αρµόδιες για την ανάθεση της σύµβασης υπηρεσίες της αναθέτουσας αρχής, χωρίς να απαιτείται γνωµοδότηση συλλογικού οργάνου (παρ. 2)*
* *Η Οικονομική επιτροπή "ασκεί καθήκοντα αναθέτουσας αρχής για τις συμβάσεις έργου, μελετών, υπηρεσιών και προμηθειών, ανεξαρτήτως προϋπολογισμού* ***πλην των περιπτώσεων που υπάγονται στην αρμοδιότητα του Δημάρχου για την απευθείας ανάθεση»*** *(άρθρο 3 παρ. ιδ του Ν. 4623/2019)*